EkBass/fiwiki-20250220-pages-articles huggingface dataset:
Berner Oberland-Bahn

thumb|right|260px| BOB:n ja Wengernalpbahnin junat Grindelwaldin asemalla. Berner Oberland-Bahn (lyhenne BOB) on rautatie Keski-Sveitsissä Interlakenin eteläpuolella. Rautatien omistaa Berner Oberland-Bahnen AG, jonka omistuksessa on myös toinen rautatie samalla seudulla, Schynige Platte-Bahn. == Historiaa == Berner Oberland-Bahnin rata Interlaken Ostista Zweilütschinenin kautta Grindelwaldiin ja Lauterbrunneniin otettiin käyttöön 1.7.1890. Rata sähköistettiin vuonna 1914. == Rataverkko == Berner Oberland-Bahnin rataverkon pituus on 23,7 kilometriä. Rataverkko on kapearaiteinen (1 000 mm). Radan suurin jyrkkyys on 120 ‰ ja radalla on hammasratasosuuksia. Radan käyttöjännite on tasajännite, 1 500 V. Osuus Korkeusero, m Pituus, km Interlaken Ost – Zweilütschinen 85 8,4 Zweilütschinen – Grindelwald 383 11,2 Zweilütschinen – Lauterbrunnen 145 4,1 yhteensä 467 23,7 Yhtiön rata ei liity teknisesti muihin rautateihin, mutta vaihtoyhteyksiä on muiden ratojen juniin useita: * Interlaken Ostissa BOB:n rata on samalla asemalla kuin BLS:n rata Spieziin ja Zentralbahnin rata Meiringeniin ja Luzerniin. * Lauterbrunnenissa BOB:n junilta on vaihtoyhteys Wengernalpbahnin juniin Wengenin ja Kleine Scheideggin kautta Grindelwaldiin. * Vastaavasti Grindelwaldissa BOB:n junilta on vaihtoyhteys Wengernalpbahnin juniin Lauterbrunnenin suuntaan. * Wilderswilstä lähtee Schnige Platte-Bahnin rata Schynige Platte -vuorelle. == Junaliikenne == Berner Oberalpbahnin junat kulkevat ½ tunnin välein. Interlakenin ja Zweilütschinenin välillä kulkee yksi juna, joka vuorille mennessä jaetaan Zweilütschinenissä kahtia. Vastaavasti alaspäin tullessa junat yhdistetään. Matka Interlaken Ostista Lauterbrunneniin kestää 20 minuuttia ja Grindelwaldiin 34 minuuttia, alaspäin tullessa minuutin kauemmin. == Lähteet == * * * === Viitteet === == Aiheesta muualla == Luokka:Sveitsin rautatieliikenne Luokka:Interlaken
Kertšinniemen taistelu

Kertšinniemen taistelu oli toisessa maailmansodassa Neuvostoliiton Krimin rintaman joukkojen ja akselivaltain joukkojen välinen taistelu Kertšin niemimaan hallinnasta vuosina 1941–1942. Puna-armeija oli tehnyt onnistuneen maihinnousun Krimin itäosaan 26. joulukuuta 1941. 30. joulukuuta se nousi maihin Feodosian lähistölle ja valtasi Kertšin takaisin saksalaisilta, jotka olivat aiemmin vallanneet kaupungin marraskuussa. Puna-armeijan tavoitteena oli murtaa Sevastopolin piiritys. Saksan XLII ja XXX armeijakuntien joukot onnistuivat pysäyttämään puna-armeijan etenemisen Kertšinniemellä. Saksalaiset aloittivat vastahyökkäyksen 8. toukokuuta 1942 operaatio Trappenjagdin, jossa Kertš vallattiin uudelleen 19. toukokuuta 1942 ja puna-armeijan joukot pakotettiin antautumaan. Taistelussa kukistettiin täysin Neuvostoliiton 44., 47. ja 51. armeija. Taistelun seurauksena saksalaiset pystyivät keskittämään kaikki joukkonsa Sevastopolia vastaan, joka kukistui 4. heinäkuuta 1942. Luokka:Toisen maailmansodan itärintaman taistelut Luokka:Krim toisessa maailmansodassa Luokka:Romanian taistelut
Now That’s What I Call Music! 87

Now That’s What I Call Music! 87 tai Now! 87 on Now!-albumisarjan 87:s albumi. Se julkaistiin Irlannissa 4. huhtikuuta ja Isossa-Britanniassa 7. huhtikuuta 2014 ja siinä on aiempien albumien tapaan kaksi CD-levyä. Now 87 sisältää kymmenen singleä, jotka ovat päässeet Britannian singlelistan ensimmäiselle sijalle: "Happy", "My Love", "Money On My Mind", "She Looks So Perfect", "Wrecking Ball", "Skyscraper", "Timber", "Tsunami (Jump)", "Under Control" ja "I Got U". == Kappalelista == === CD 1 === #Pharrell Williams: #Route 94: #Enrique Iglesias: #Avicii: #Katy Perry: #Sam Smith: #Little Mix: #5 Seconds of Summer: #Miley Cyrus: #Pixie Lott: #One Direction: #Gary Barlow: #OneRepublic vs. Alesso: #Gorgon City: #The Vamps: #Lady Gaga: #Elyar Fox: #Katy B: #John Legend: #A Great Big World & Christina Aguilera: #Ellie Goulding: #Sam Bailey: === CD 2 === #The Chainsmokers: #Pitbull: #DVBBS & Borgeous: #Calvin Harris & Alesso: #Martin Garrix & Jay Hardway: #Tiësto: #Duke Dumont: #Bastille: #Example: #Little Mix: #Neon Jungle: #DJ Fresh vs. Jay Fay: #Tujamo & Plastik Funk: #Busta Rhymes: #Fuse ODG: #John Newman: #Sub Focus: #Matrix & Futurebound: #Foxes: #Paloma Faith: #Le Youth: #London Grammar: #Vance Joy: #American Authors: == Listasijoitukset == Listat (2014) Paras sijoitus Iso-Britannia (UK Compilations Chart) 1 Iso-Britannia (UK Download Albums Chart) 1 ==Lähteet== Luokka:Vuoden 2014 kokoelma-albumit Luokka:Now That's What I Call Music! -albumit
Vihersammakko

Vihersammakko eli syötävä sammakko (Pelophylax kl. esculentus, aiemmin Rana esculenta) on eurooppalainen sammakkolaji, jota käytetään ihmisravintona. Sille on ehdotettu uutta suomenkielistä nimeä ruokasammakko. Vihersammakko ei ole varsinaisesti oma lajinsa, vaan mölysammakon ja lessonansammakon risteytymisen tuloksena syntynyt lisääntymiskykyinen hybridi.Hoogesteger, T., Rahkonen, J. & Karhilahti, A. 2014. Suomen vihersammakot. Luonnon Tutkija 1/2014: 4-18. Vihersammakkoa tavataan Länsi-, Keski- ja Itä-Euroopassa. Sitä on lisäksi istutettu Britanniaan ja Espanjaan. 2000-luvulla vihersammakoita on löydetty myös Suomesta Turun seudulta.Hoogesteger, T., Rahkonen, J. & Karhilahti, A., 2013. Pool frog (Pelophylax lessonae) Camerano 1882 (Anura, Ranidae), an addition to the Finnish amphibian fauna. Memoranda Societatis pro Fauna & Flora Fennica: 89: 25-31. Linkki ladattavaan artikkelin verkkoversioon. Suomessa vihersammakot katsotaan vieraslajeiksi, joista on haittaa kotoperäisille lajeille muun muassa ravintokilpailun vuoksi. Suomessa vihersammakoiden ravntoa on tutkittu DNA-analyysillä, koska pienten saalislajien erottelu on muuten hyvin vaikeaa. == Lähteet == * * === Viitteet === == Aiheesta muualla == * Sammakkolampi: Vihersammakot: Ruokasammakko ja pikkuvihersammakko Luokka:Aitosammakot Luokka:Risteymät
Vihersammakot

Vihersammakot (Pelophylax) on aitosammakoiden heimoon kuuluva suku. Sukuun kuuluvia Suomessakin tavattuja lajeja ovat: * Mölysammakko (Pelophylax ridibundus) * Vihersammakko eli ruokasammakko (Pelophylax kl. esculentus) * Lessonansammakko eli pikkuvihersammakko (Pelophylax lessonae) Muita sukuun kuuluvia lajeja: * Levantinvihersammakko (Pelophylax bedriagae) * Italianvihersammakko (Pelophylax bergeri) * Pelophylax caralitanus * Karpathoksenvihersammakko (Pelophylax cerigensis) * Pelophylax chosenicus * Kreetanvihersammakko (Pelophylax cretensis) * Kyproksenvihersammakko (Pelophylax cypriensis) * Pelophylax demarchii * Epeiroksenvihersammakko (Pelophylax epeiroticus) * Pelophylax fukienensis * Pyreneidenvihersammakko (Pelophylax kl. grafi) * Pelophylax hubeiensis * Balkaninvihersammakko (Pelophylax kurtmuelleri) * Pelophylax lateralis * Pelophylax nigromaculatus * Iberianvihersammakko (Pelophylax perezi) * Pelophylax plancyi * Pelophylax porosus * Pelophylax saharicus * Albanianvihersammakko (Pelophylax shqipericus) * Pelophylax tenggerensis * Pelophylax terentievi == Lähteet == * * * Hoogesteger, T., Rahkonen, J. & Karhilahti, A. 2014. Suomen vihersammakot. Luonnon Tutkija 1/2014: 4-18. Tutkimusraportin verkkoversio * Terhivuo, J., Paasikunnas T. & Gustafsson, J., 2013: Euroopan sammakkoeläinten ja matelijoiden suomalaiset nimet. Matelijoiden ja sammakkoeläinten nimistötoimikunta: Luonnontieteellinen keskusmuseo - Suomen herpetologinen yhdistys ry - Korkeasaaren eläintarha. http://www.herpetomania.fi/nimisto/euroherpit.html == Aiheesta muualla == * Sammakkolampi.fi: Vihersammakot * Laji.fi: Vihersammakot (Pelophylax) * UniProt: Taxonomy - Pelophylax * University of Michigan, Animal Diversity Web (ADW): Pelophylax * ITIS: Pelophylax * Global Biodiversity Information Facility (GBIF): Pelophylax * PheroBase: Semiochemicals of Genus Pelophylax Luokka:Aitosammakot
Sing When You’re Winning

Sing When You're Winning on brittiläisen laulaja-lauluntekijä Robbie Williamsin kolmas studioalbumi. ==Taustaa== Kun Williams oli julkaissut hänen aiemman albuminsa, I’ve Been Expecting Youn vuonna 1998 ja aloittanut kiertueen vuonna 1999, hän löysi jonkin verran aikaa miettiä että mikä voisi olla hänen kolmas studioalbuminsa. Albumin nimi viittaa samannimiseen jalkapalloilukappaleeseen, koska Williams halusi ilmaista olevansa Port Vale F.C.:n fani. Albumin kansikuva sisältää muutamia kuvia Williamsistä juhlimassa pokaalin saamista Chelsean stadionilla, Stamford Bridgessä. Levylle julkaistuista kappaleista mikään ei ole kuitenkaan samanniminen levyn kanssa tai levyn nimeen liittyviä, sillä Williams vaihtoi niiden nimet ja sanoitukset. Albumin kuvat Williamsistä otti valokuvaaja Paul M. Smith. Loka- ja marraskuussa 2000 Williams teki kiertueen Kylie Minoguen kanssa ympäri Britanniaa edistääkseen albumin myyntiä myymällä sitä joka esiintymispaikassa. ==Kaupallinen vastaanotto== Kun albumi julkaistiin elokuussa 2000, siitä tuli heti menestys Isossa-Britanniassa, saavuttaen ensimmäisellä viikollaan listan ensimmäisen sijan ja samalla viikolla se myi jo tuplaplatinaa. Albumi saavutti listan kärjen myös Uudessa-Seelannissa, Irlannissa, Saksassa sekä pääsi kymmenen parhaan joukkoon Argentiinassa, Itävallassa, Australiassa, Suomessa, Meksikossa, Ruotsissa sekä Sveitsissä. Albumi pysyi 91 viikon ajan Britannian singlelistalla, myyden jo pelkästään Britanniassa 2.4 miljoonaa kappaletta sekä saavuttaen kahdeksankertaista platinaa. Albumista tuli myös valtion parhaiten myynyt albumi vuonna 2000 sekä 51 parhaiten myynyt albumi Britannian historiassa. Maailmanlaajuisesti albumia myytiin yli 6 miljoonaa kopiota. Albumi saavutti myös pieneksi koituneen menestyksen Yhdysvalloissa, saavuttaen 110. sijan Billboard 200-listalla. ==Kriittinen vastaanotto== Kokonaisuudessaan kriittinen vastaanotto "Sing When You're Winning"-albumilla oli positiivista. Metacriticin keskiarvoksi muodostui 11 arvostelun pohjalta 69/100. == Kappaleet == # # # # # # # # # # # # # == Singlet == * Rock DJ (07/2000) * Kids (10/2000) * Supreme (12/2000) * Let Love Be Your Energy (04/2001) * Eternity/The Road to Mandalay (07/2001) * Better Man (10/2001) == Arviot == * Allmusic: http://www.allmusic.com/album/r500490 * Rolling Stone: http://www.rollingstone.com/artists/robbiewilliams/albums/album/93205/review/5945035/sing_when_youre_winning == Aiheesta muualla == * Sing When You're Winning discogs.com -sivustolla == Lähteet == Luokka:Vuoden 2000 albumit Luokka:Robbie Williamsin albumit
Ōyama Iwao

Ōyama Iwao (12. marraskuuta 1842 Kagoshima – 10. joulukuuta 1916)Oyama, Iwao Portraits of Modern Japanese Historical Figures. Japanin parlamentin kirjasto. Viitattu 9.3.2014. oli japanilainen ruhtinas ja sotamarsalkka. Venäjän–Japanin sodan aikana vuosina 1904–1905 hän komensi Japanin armeijaa Mantšuriassa. Ōyama kuului kagoshimalaiseen mahtisukuun, ja hän oli samuraikomentaja Saigō Takamorin serkku. Ōyama kunnostautui upseerina vuoden 1868 Meiji-restauraation yhteydessä, ja hänet lähetettiin Eurooppaan opiskelemaan sotilastaktiikkaa. Vuosien 1870–1871 Ranskan–Saksan sodan aikana hän toimi Japanin sotilastarkkailijana saksalaisten puolella.Nordisk familjebok (1914), s. 1192–1193 Runeberg.org. Viitattu 9.3.2014. Saatuaan ylennyksen kenraalimajuriksi hän palasi Ranskaan suorittamaan lisäopintoja. Satsuman kapinan kukistamisen yhteydessä Ōyama komensi ensimmäistä prikaatia. Hänet ylennettiin vuonna 1878 kenraaliluutnantiksi, ja hän toimi vuosina 1880–1895 Japanin sotaministerinä. Hän sai 1884 kreivin arvon ja 1891 ylennyksen kenraaliksi. Vuosien 1894–1895 Kiinan–Japanin sodassa Ōyama komensi Japanin 2. armeijaa, joka nousi maihin Liaotungin niemimaalla ja valtasi rynnäköllä Port Arthurin 21. marraskuuta 1894. Lyötyään perääntyvät kiinalaiset useissa muissakin taisteluissa hän siirtyi vuodenvaihteessa 3. armeijan komentajaksi. Ylitettyään tammikuun 1895 lopussa Bohainmeren hän nousi maihin Shantungin niemimaalla ja valtasi 10. helmikuuta kolmen viikon piirityksen jälkeen Weihaiwein tärkeän sotasataman. Tämän sodan jälkeen Ōyama sai markiisin arvon. Vuonna 1898 hänet nimitettiin pääesikunnan päälliköksi ja ylennettiin sotamarsalkaksi (gensui). Venäjän–Japanin sodan puhjettua Ōyama nimitettiin helmikuussa 1904 Mantšuriaan lähetetyn armeijan komentajaksi. Hänen suunnitelmansa mukaan kolme armeijaa etenisi Korean niemimaan länsirannikolta ja Liaotungin niemimaan itärannikolta kohti Liaoyangia, ja samanaikaisesti Port Arthur vallattaisiin venäläisiltä. Port Arthur kesti japanilaisten piiritystä odottamattoman pitkään, mutta muilta osin Ōyaman suunnitelma toteutui. Ōyama siirtyi heinäkuussa 1904 Tokiosta Mantšuriaan johtamaan operaatioita. Hänen johdollaan japanilaiset voittivat Liaoyangin, Shahon ja Mukdenin taistelut, joista viimeinen ratkaisi sodan heidän edukseen. Ōyama vetäytyi vuonna 1906 sotilaspalveluksesta. Seuraavana vuonna hän sai ruhtinaan (kōshaku) arvon. Vuodesta 1914 hän toimi keisarillisena sinetinhaltijana. Nuorena upseerina Ōyama valitsi vuonna 1868 irlantilaisen John William Fentonin pyynnöstä sanat Kimi ga yo -lauluun, jonka Fenton sävelsi. Siitä tuli vuonna 1880 Japanin kansallislaulu. ==Lähteet== ==Aiheesta muualla== Luokka:Japanin marsalkat Luokka:Vuonna 1842 syntyneet Luokka:Vuonna 1916 kuolleet
Nitor

Nitor Group Oy on vuonna 2007 perustettu suomalainen ohjelmistoyritys. Nitor Groupin liiketoiminnoista Nitor Creations kehittää sähköisen liiketoiminnan ratkaisuja ja Nitor Delta kouluttaa ketteriä menetelmiä ja valmentaa organisaatioita ketterään malliin. == Historia == Nitor perustettiin 2007 ja on yksi Suomen nopeimmin kasvaneista ohjelmistoyrityksistä. Talentumin Tivi- lehti valitsi yrityksen 250 suurimman tietoalan yrityksen joukosta vuoden Tivi-yritykseksi vuonna 2014. Yritys on sijoittunut kolmena peräkkäisenä vuonna (2012–2014) Deloitten Technology Fast 50Deloitte , Deloitte Tech Fast 50 2013. -kilpailun päälistalle. Nitor valittiin Suomen edustajaksi European Business Award -kilpailuun vuonna 2013 ja valittiin kansalliseksi voittajaksi (National Public Champion)Kauppalehti, European Business Awards 2013. Suomen Asiakastieto valitsi vuonna 2011 Nitorin Uudenmaan vahvimmaksi yritykseksiKauppalehti, Suomen Asiakastieto. Suomen Asiakastieto on rankannut Nitorin Suomen Vahvimpien yritysten joukkoon 2008–2015. Ernst & Young valitsi Nitorin aluevoittajaksi Uudeltamaalta Suomen Entrepreneur of the Year 2012 -kilpailussaEntrepreneur of the Year 2012 , Ernst & Young. Riippumattoman tutkimusyhtiö Onwayn asiakastyytyväisyysmittauksissa Nitorin asiakastyytyväisyys on ollut Onwayn historian korkeinta Suomessa IT- alalla.Nitorin asiakkaat kaikkein tyytyväisimpiä, Uutistoimisto Telex. Nitor sijoittui vuoden 2017 Suomen parhaat työpaikat -kilpailussa keskisuurten sarjassa toiseksi. == Lähteet == == Aiheesta muualla == * Nitorin kotisivut Luokka:Suomalaiset ohjelmistoyritykset
Taivallahden kasarmit

Taivallahden kasarmit ovat Helsingin Taivallahdessa Taka-Töölössä sijaitseva kasarmialue, jossa toimi aiemmin muun muassa Helsingin Autokomppania (HelAutoK), joka oli osa Kaartin Jääkärirykmenttiä. Funktionalistista tyylisuuntausta edustavat rakennukset ovat arkkitehti Martta Martikaisen suunnittelemat, ja ne valmistuivat vuosina 1935–1938. Vuonna 1939 kasarmin yhteyteen valmistui Märtha Lilius-Tallrothin suunnittelema korjauspaja. Toiminta kasarmeissa päättyi 2000-luvun alkupuolella, ja viimeiset varusmiehet poistuivat vuonna 2012, kun Kaartin soittokunta siirtyi Finlandia-talolle. Vuonna 2014 Senaatti Kiinteistöt myi kasarmialueen kiinteistöt Auratum Kiinteistöille. Vuosien 2015–2017 aikana vanhat rakennukset saneerattiin hoivakodiksi, päivittäistavarakaupaksi ja loft-asunnoiksi. Hoivakodiksi saneeratun kasarmirakennuksen sekä autohalliin rakennetun päivittäistavarakaupan kiinteistöt myytiin valmistumisen jälkeen Veritas Eläkevakuutukselle. Hoivakotia operoi Tavallahden Helmi nimellä Mikeva, sittemmin Attendo. Museovirasto on listannut kasarmit valtakunnallisesti merkittävien rakennettujen kulttuuriympäristöjen luetteloon, ja Docomomo on valinnut ne modernin arkkitehtuurin merkkikohteeksi Suomessa. ==Katso myös== * Luettelo Helsingin kasarmeista * Valtakunnallisesti merkittävät rakennetut kulttuuriympäristöt Suomessa == Lähteet == == Aiheesta muualla == * "Autolinnan" harjannostajaiset. "Funkis sopii hyvin kasarmirakennuksiin, jotka eivät ole enää kasarmeja, vaan koteja", Helsingin Sanomat, 10.02.1935, nro 39, s. 12, Kansalliskirjaston digitaaliset aineistot * Autopojat funkiskasarmissa, Suomen Kuvalehti, 02.11.1935, nro 44, s. 26, Kansalliskirjaston digitaaliset aineistot Luokka:Helsingin rakennukset ja rakennelmat Luokka:Valtakunnallisesti merkittävät rakennetut kulttuuriympäristöt Suomessa Luokka:Modernistinen arkkitehtuuri Luokka:Suomen varuskunnat Luokka:Taka-Töölö
Serralunga d’Alba

Serralunga d’Alba on kunta Italiassa Piemonten alueella olevassa Cuneon maakunnassa. Kunnassa oleva linna on 1200-luvulla rakennettu Castello di Serralunga d’Alba. Kunnan nähtävyyksiä on myös 1800-luvun lopulla rakennettu Pyhän Sebastianusen kirkko, La chiesa di San Sebastiano. Castello di Serralunga d'Alba Kunta kuuluu baroloviinin tuotantoalueeseen. Barolo Suomalaisella kokilla Jyrki Sukulalla on viinitila Serralunga d’Albassa. Sukula == Lähteet == Luokka: Cuneon maakunnan kunnat
Kikka (täsmennyssivu)

Kikka voi tarkoittaa seuraavia asioita: *Yleiskielessä oivallusta, ideaa, niksiä tai keksintöä *Kikka, kylä Virossa * Kikka (oik. Kirsi Hannele Sirén, o.s. Viilonen, 1964–2005), suomalainen iskelmälaulaja *Kikka Laitinen, (oik. Kirsi-Marja Laitinen, s. 1960), suomalainen laulaja-lauluntekijä, sanoittaja, säveltäjä ja kirjailija *Nakajima Kikka, hävittäjälentokone *Kikka!, Kikasta kertova elokuva.
Eros and Apollo

Eros and Apollo on englantilais-tanskalais-suomalaisen Studio Killersin kappale yhtyeen nimeä kantavalta esikoisalbumilta. Kappale julkaistiin albumin toisena singlenä digitaalisesti 8. heinäkuuta 2012. Kappaleesta on tehty musiikkivideo, joka julkaistiin videopalvelu YouTubessa 27. huhtikuuta 2012. Toisin kuin yhtyeen esikoissingle ”Ode to the Bouncer”, ”Eros and Apollo” ei noussut lainkaan listoille. ==Kappaleet== *;Digitaalinen lataus # # *;Promosingle # ==Lähteet== Luokka:Vuoden 2012 kappaleet Luokka:Studio Killersin kappaleet
Étienne Maurice Gérard

Étienne Maurice Gérard (4. huhtikuuta 1773 Damvilliers – 17. huhtikuuta 1852 Pariisi)Nordisk familjebok (1908), s. 1021–1022 Runeberg.org. Viitattu 9.3.2014. oli Ranskan marsalkka. Hän toimi myös lyhyesti Ranskan pääministerinä vuonna 1834. Gérard liittyi vapaaehtoisena Ranskan armeijaan vuonna 1791 ja osallistui vallankumoussotiin. Vuodesta 1796 hän toimi kenraali Jean-Baptiste Bernadotten adjutanttina. Napoleonin sodissa Gérard osallistui muun muassa Jenan ja Austerlitzin taisteluihin, ja sai 1806 ylennyksen prikaatinkenraaliksi. Hän komensi saksilaista ratsuväkeä Wagramin taistelussa 1809, ja osallistui sen jälkeen sotaan Portugalissa, missä hän kunnostautui erityisesti Fuentes de Oñoron taistelussa. Vuoden 1812 Moskovan-sotaretken aikana hänet ylennettiin divisioonankenraaliksi ja seuraavana vuonna käydyn Bautzenin taistelun jälkeen hänet korotettiin kreiviksi. Gérard haavoittui vakavasti Leipzigin taistelussa lokakuussa 1813, mutta osallistui vielä vuoden 1814 taisteluihin Ranskassa, kunnostautuen erityisesti La Rothièressa ja Montereaussa. Vaikka valtaan palannut kuningas Ludvig XVIII nimitti hänet sotilastarkastajan tehtävään, hän siirtyi satapäiväisen keisarikunnan aikana Napoleonin puolelle. Napoleon nimitti hänet Mosellen armeijan johtoon ja korotti hänet pääriksi. Napoleonin joukkojen Lignyn taistelussa kesäkuussa 1815 saavuttama voitto oli pääosin Gérardin ansiota. Napoleonin kukistuttua Gérard pakeni Brysseliin, ja palasi Ranskaan vasta 1817.Nordisk familjebok (1882), s. 1089 Runeberg.org. Viitattu 9.3.2014. Gérard kuului vuosina 1822–1830 Ranskan edustajainkamariin Pariisin edustajana, ja hän liittyi liberaaliin oppositioon. Heinäkuun vallankumouksen jälkeen vuonna 1830 hän toimi hetken aikaa sotaministerinä ja sai Ranskan marsalkan arvon. Gérard johti 1831 ja 1832 Ranskan sotaretkiä Belgiassa. Ensimmäisellä kerralla hän karkotti Hollannin armeijan Belgiasta vain 13 päivässä ja toisella kerralla hän johti marras–joulukuussa 1832 Antwerpenin piiritystä. Gérard siirtyi 1833 parlamentin ylähuoneeseen ja heinäkuusta lokakuuhun 1834 hän toimi pää- ja sotaministerinä. Hän toimi vielä 1838–1842 Seinen departementin kansalliskaartien komentajana ja sai hieman ennen kuolemaansa Napoleon III:lta nimityksen senaattoriksi. ==Lähteet== ==Aiheesta muualla== *Maurice Etienne Gérard Assemblée nationale Luokka:Ranskan marsalkat Luokka:Ranskan pääministerit Luokka:Ranskalaiset kreivit Luokka:Vuonna 1773 syntyneet Luokka:Vuonna 1852 kuolleet
Borodinon kenttien taistelu

Borodinon kenttien taistelu oli toisessa maailmansodassa Saksan ja Neuvostoliiton joukkojen välinen taistelu Borodinon alueen hallinnasta. Se oli osa Moskovan taistelua. Taistelu alkoi 13. lokakuuta 1941 Saksan ilmavoimien pommitettua Borodinoa. Saksalaiset valtasivat alueen 16. lokakuuta. Borodinon museo kärsi pahoja vaurioita ja Spaso-Borodinsky luostari paloi maan tasalle. Neuvostoliiton 5. armeijaan kuulunut 82. kivääridivisioona valtasi Borodinon takaisin 18. tammikuuta 1942 Neuvostoliiton talvihyökkäyksessä. Borodinoon on pystytetty muistomerkki taistelusta. Luokka:Operaatio Barbarossa
Hugues-Bernard Maret

Hugues-Bernard Maret, Bassanon herttua (1. toukokuuta 1763 Dijon – 13. toukokuuta 1839 Pariisi)Hugues-Bernard Maret, duke de Bassano Encyclopædia Britannica Online Academic Edition. Viitattu 9.3.2014. oli ranskalainen lehtimies, diplomaatti ja poliitikko. Hänellä oli Napoleonin vallan aikana tärkeä asema Ranskan hallituksessa. Maret oli alkuperäiseltä koulutukseltaan lakimies. Ranskan vallankumouksen puhjettua vuonna 1789 hän ryhtyi julkaisemaan Bulletin de l'Assemblée nationale -nimistä lehteä ja osallistui myös Le Moniteur Universelin perustamiseen. Hän kuului näkyviin feuillantteihin. Maret siirtyi 1792 diplomaatiksi, kun hänet nimitettiin Ranskan lähettilääksi Englantiin. Vuonna 1793 hänet nimitettiin suurlähettilääksi Napoliin, mutta matkalla asemapaikkaansa hän jäi itävaltalaisten vangiksi, ja vapautui vasta 1795.Nordisk familjebok (1912), s. 895 Runeberg.org. Viitattu 9.3.2014. Napoleon Bonaparten kaapattua vallan Ranskassa vuonna 1799 Maret nimitettiin konsulaatin pääsihteeriksi. Hänestä tuli Napoleonin luotettu neuvonantaja ja keisarikunnan perustamisen jälkeen vuonna 1804 valtiosihteeri. Hän sai 1809 Bassanon herttuan arvon. Maret toimi huhtikuusta 1811 marraskuuhun 1813 Ranskan ulkoministerinä ja järjesti helmi–maaliskuussa 1812 Preussin ja Itävallan kanssa sopimukset, jotka mahdollistivat Napoleonin sotaretken Venäjälle. Vuonna 1813 hän oli myös sotaministerinä. Maret auttoi Napoleonia palaamaan Elbalta vuonna 1815 ja toimi sisäministerinä satapäiväisen keisarikunnan aikana. Bourbonien palattua valtaan Maret oli maanpaossa vuoteen 1820. Kuninkaaksi tullut Ludvig Filip antoi hänelle vuonna 1831 päärinarvon ja nimitti hänet 10. marraskuuta 1834 pääministeriksi. Maret ei saanut hallitusta muodostettua, ja erosi jo kahdeksan päivän kuluttua. Maret oli vuodesta 1803 Ranskan akatemian ja vuodesta 1832 Académie des sciences morales et politiques -akatemian jäsen. ==Lähteet== ==Aiheesta muualla== *Hugues-Bernard Maret Académie française Luokka:Ranskan pääministerit Luokka:Ranskan ulkoministerit Luokka:Ranskan akatemian jäsenet Luokka:Ranskalaiset herttuat Luokka:Vuonna 1763 syntyneet Luokka:Vuonna 1839 kuolleet
Major League Baseball -kausi 1931

Major League Baseball -kauden 1931 päätteeksi pelatussa World Series -ottelusarjassa kohtasivat Philadelphia Athletics ja St. Louis Cardinals, samat joukkueet kuin edelliselläkin kaudella. Athletics haki kolmatta peräkkäistä mestaruuttaan, mutta sai tunnustaa Cardinalsin tällä kertaa paremmaksi voitoin 3–4. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Philadelphia Athletics 107 45 1 .704 \-- 2\. New York Yankees 94 59 2 .614 13.5 3\. Washington Senators 92 62 2 .597 16.0 4\. Cleveland Indians 78 76 1 .506 30.0 5\. St. Louis Browns 63 91 0 .409 45.0 6\. Boston Red Sox 62 90 1 .408 45.0 7\. Detroit Tigers 61 93 0 .396 47.0 8\. Chicago White Sox 56 97 3 .366 51.5 National League National League National League National League National League National League Sija Joukkue Voitot Tappiot Tasan Voittosuhde GB 1\. St. Louis Cardinals 101 53 0 .656 \-- 2\. New York Giants 87 65 1 .572 13.0 3\. Chicago Cubs 84 70 2 .545 17.0 4\. Brooklyn Robins 79 73 1 .520 21.0 5\. Pittsburgh Pirates 75 79 1 .487 26.0 6\. Philadelphia Phillies 66 88 1 .429 35.0 7\. Boston Braves 64 90 2 .416 37.0 8\. Cincinnati Reds 58 96 0 .377 43.0 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 Peli 6 Peli 7 World Series Philadelphia Athletics 3–4 St. Louis Cardinals 6–2 0–2 2–5 3–0 1–5 8–1 2–4 ==Aiheesta muualla== * Baseball almanakka - American League 1931 * Baseball almanakka - National League 1931 * Baseball almanakka - World Series 1931 Luokka:Major League Baseball -kaudet Luokka:Vuoden 1931 baseball
Édouard Mortier

Édouard Adolphe Casimir Joseph Mortier, Trévisen herttua (13. helmikuuta 1768 Cateau-Cambrésis – 28. heinäkuuta 1835 Pariisi)Édouard-Adolphe-Casimir-Joseph Mortier, duke de Trevise Encyclopædia Britannica Online Academic Edition. Viitattu 9.3.2014. oli Ranskan marsalkka, joka osallistui Napoleonin sotiin. Hän toimi myös Ranskan pääministerinä 1834–1835. Mortier osallistui Ranskan vallankumoussotien aikana taisteluihin Hollannissa, Saksassa ja Sveitsissä. Vuoden 1799 aikana hänet ylennettiin ensin prikaatin- ja sitten divisioonankenraaliksi, ja seuraavana vuonna hänet nimitettiin Pariisin sotilasalueen komentajaksi. Huhtikuussa 1803 Mortier miehitti Hannoverin. Hänet ylennettiin toukokuussa 1804 Ranskan marsalkaksi. Marraskuussa 1805 hän kärsi tappion venäläisille Dürnsteinin taistelussa. Hän osallistui 1806–1807 sotaan Preussia vastaan ja johti ruotsalaisia vastaan käytyjä operaatioita Pohjois-Saksassa. Vuonna 1808 Mortier sai Trévisen (Trevison) herttuan arvon. Seuraavina vuosina hän soti Espanjassa, jossa hän voitti espanjalaiset Ocañan taistelussa. Napoleonin Moskovan-sotaretkellä 1812 Mortier komensi nuorta kaartia. Pariisin kukistuttua keväällä 1814 hän siirtyi kuningas Ludvig XVIII:n palvelukseen ja sai tältä päärinarvon. Napoleonin palattua tilapäisesti valtaan seuraavana vuonna Mortier saattoi kuninkaan pakoon Belgiaan ja liittyi sitten uudelleen Napoleoniin. Tämän seurauksena hän menetti kaikki arvonimensä toisen Bourbon-restauraation yhteydessä, joskin sai ne takaisin vuonna 1819.Nordisk familjebok (1913), s. 1148 Runeberg.org. Viitattu 9.3.2014. Vuoden 1830 heinäkuun vallankumouksen jälkeen Mortier toimi Ranskan suurlähettiläänä Pietarissa. Marraskuussa 1834 kuningas Ludvig Filip nimitti hänet pää- ja sotaministeriksi. Mortier sai surmansa heinäkuussa 1835 Giuseppe Fieschin epäonnistuneessa yrityksessä salamurhata kuningas. ==Lähteet== ==Aiheesta muualla== Luokka:Ranskan marsalkat Luokka:Ranskan pääministerit Luokka:Ranskalaiset henkirikosten uhrit Luokka:Ranskalaiset herttuat Luokka:Ranskan suuren vallankumouksen henkilöt Luokka:Vuonna 1768 syntyneet Luokka:Vuonna 1835 kuolleet
GTC

GTC voi tarkoittaa seuraavia asioita: *Gran Telescopio Canarias, GTC, suuri tähtikaukoputki Kanariansaarilla *gigatonnia hiiltä, GtC * GTC, Automobile Club de l’Ouestin kilpa-autoluokka
Seraminapotti

Seraminapotti (Philemon subcorniculatus) eli aiemmalta nimeltään seraminkaljumesikko on mesikoiden heimoon kuuluva varpuslintu. ==Levinneisyys== Seraminapottia tavataan Seramin saarella Indonesiassa. Lajia on kuvattu hyvin yleiseksi, ja se on luokiteltu elinvoimaiseksi. ==Lähteet== Luokka:Mesikot
Burunapotti

Burunapotti (Philemon moluccensis) eli aiemmalta nimeltään burunkaljumesikko on mesikoiden heimoon kuuluva varpuslintu. ==Levinneisyys== Burunapottia tavataan Indonesiassa. Lajin on kuvattu olevan suhteellisen yleinen Burun saarella ja yleinen Kailla. Se on luokiteltu elinvoimaiseksi. ==Lähteet== Luokka:Mesikot
Kypäräapotti

Kypäräapotti (Philemon buceroides) eli aiemmalta nimeltään isokaljumesikko on mesikoiden heimoon kuuluva varpuslintu. Kypäräapotilla on neljä alalajia. ==Levinneisyys== Kypäräapottia tavataan Australiassa, Indonesiassa, Itä- Timorissa ja Papua-Uudessa-Guineassa. Lajin on kuvattu olevan pääasiassa yleinen, ja se on luokiteltu elinvoimaiseksi. ==Lähteet== Luokka:Mesikot
Bismarckinapotti

Bismarckinapotti (Philemon cockerelli) eli aiemmalta nimeltään uudenenglanninkaljumesikko on mesikoiden heimoon kuuluva varpuslintu. ==Levinneisyys== Bismarckinapottia tavataan Papua-Uudessa-Guineassa. Lajin on kuvattu olevan yleinen matalilla korkeuksilla. Se on luokiteltu elinvoimaiseksi. ==Lähteet== Luokka:Mesikot
Uudenirlanninapotti

Uudenirlanninapotti (Philemon eichhorni) eli aiemmalta nimeltään uudenirlanninkaljumesikko on mesikoiden heimoon kuuluva varpuslintu. ==Levinneisyys== Uudenirlanninapottia tavataan Papua-Uudessa-Guineassa. Lajin on kuvattu olevan melko yleinen sen suosimilla korkeuksilla. Se on luokiteltu elinvoimaiseksi. ==Lähteet== Luokka:Mesikot
Uudenkaledonianapotti

Uudenkaledonianapotti (Philemon diemenensis) eli aiemmalta nimeltään uudenkaledoniankaljumesikko on mesikoiden heimoon kuuluva varpuslintu. ==Levinneisyys== Uudenkaledonianapottia tavataan Uudessa-Kaledoniassa. Vaikka lajin kannankehitys on laskeva, ei sen uskota olevan vaarassa ja se on luokiteltu elinvoimaiseksi. ==Lähteet== Luokka:Mesikot
Manusinapotti

Manusinapotti (Philemon albitorques) eli aiemmalta nimeltään manusinkaljumesikko on mesikoiden heimoon kuuluva varpuslintu. ==Levinneisyys== Manusinapottia tavataan Papua-Uudessa-Guineassa. Lajia on kuvattu yleiseksi, ja se on luokiteltu elinvoimaiseksi. ==Lähteet== Luokka:Mesikot
Hopeaniska-apotti

Hopeaniska-apotti (Philemon argenticeps) eli aiemmalta nimeltään hopeaniskamesikko on mesikoiden heimoon kuuluva varpuslintu. ==Levinneisyys== Hopeaniska-apottia tavataan Australiassa. Lajia on kuvattu yleiseksi, ja se on luokiteltu elinvoimaiseksi. ==Lähteet== Luokka:Mesikot
Jacques Charles Dupont de l’Eure

Jacques Charles Dupont de l’Eure (27. helmikuuta 1767 Neubourg – 2. maaliskuuta 1855 Rouge-Perriers)Nordisk familjebok (1907), s. 1090 Runeberg.org. Viitattu 9.3.2014. oli ranskalainen poliitikko, joka toimi Ranskan toisen tasavallan ensimmäisenä pääministerinä keväällä 1848. Dupont de l’Eure aloitti uransa asianajajana Normandian parlamentissa vuonna 1789 ja toimi sen jälkeen tuomarina. Vuonna 1798 hänestä tuli Euren edustaja viidensadan neuvostossa, ja hän tuki brumairen vallankaappausta seuraavana vuonna. Suurimman osan Napoleonin valtakaudesta hän toimi tuomarina. Vuonna 1813 Dupont de l’Eure valittiin Ranskan lainsäätäjäkuntaan, ja satapäiväisen keisarikunnan aikana hän toimi edustajainkamarin varapuhemiehenä. Hän kuului sittemmin edustajainkamariin keskeytyksettä vuodet 1817–1848. Restauraation aikana hän kuului vapaamieliseen oppositioon. Heinäkuun vallankumouksen jälkeen vuonna 1830 hänestä tuli vähäksi aikaa Ranskan oikeusministeri, mutta hän palasi pian takaisin oppositioon ja tuki innokkaasti vuoden 1847 reformibankettiliikettä. Helmikuun vallankumouksen puhjettua jo 80-vuotias Dupont de l’Eure nimitettiin 24. helmikuuta 1848 väliaikaisen hallituksen jäseneksi ja sen puheenjohtajaksi. Hän toimi hallituksen johdossa 11. toukokuuta asti.Jacques Charles Dudont de l'Eure Assemblée nationale. Viitattu 9.3.2014. Hänet valittiin vuonna 1848 myös toisen tasavallan kansalliskokoukseen, mutta hän ei onnistunut uusimaan paikkaansa seuraavana vuonna ja vetäytyi sen jälkeen politiikasta. ==Lähteet== ==Aiheesta muualla== Luokka:Ranskan pääministerit Luokka:Vuonna 1767 syntyneet Luokka:Vuonna 1855 kuolleet
August Ferdinand Juselius

August Ferdinand Juselius (30. heinäkuuta 1847 Karuna – 28. maaliskuuta 1900 Turku) oli suomalainen kunnallis- ja valtiopäivämies, joka toimi Turun kaupunginjohtajana eli kunnallispormestarina 1881–1900. Juseliuksen vanhemmat olivat kappalainen August Gabriel Juselius ja Kristina Magdalena Dickman ja puoliso vuodesta 1873 Johanna Matilda Thodén (k. 1891). Juselius tuli hovioikeuden auskultantiksi 1871, toimi Turun kaupungin raastuvanoikeudessa 1873–1881 ja tuli viimeksi mainittuna vuonna Turun kunnallispormestariksi. Laamannin arvo Juseliukselle myönnettiin 1897. Hän oli keskeisesti mukana myös erilaisissa järjestöissä ja toimielimissä, kuten Suomen Talousseuran puheenjohtajana 1892–1900 ja Turun Elinkorkolaitoksen johtokunnan puheenjohtajana 1885–1900, ja kuului useisiin eri valtionkomiteoihin. Juselius toimi esimerkiksi vuosien 1892 panttilainaus- ja säästöpankkikomiteoiden puheenjohtajana. Juselius oli porvarissäädyssä Turun edustaja valtiopäivillä 1888, 1891, 1894, 1897 ja 1899. Viitattu 9.3.2014. Juseliuksen veli oli hovioikeudenneuvos, valtiopäivämies August Artur Jusélius.Ylioppilasmatrikkeli 1853–1899: August Artur Jusélius Viitattu 5.11.2020. == Lähteet == == Aiheesta muualla == * Juseliuksen ansioluettelo (ruotsiksi) (Viitattu 9.3.2014) Luokka:Turun kaupunginjohtajat ja pormestarit Luokka:Suomen suuriruhtinaskunnan virkamiehet Luokka:Suomalaiset juristit Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1847 syntyneet Luokka:Vuonna 1900 kuolleet
Turn It into Love

"Turn It into Love" on kappale Kylie Minoguen debyyttialbumilla Kylie (1988). Se julkaistiin singlenä 21. joulukuuta 1988 vain Japanissa. Kappaleen kirjoittivat ja tuottivat Stock, Aitken ja Waterman. B-puoli oli ”Made in Heaven”, joka oli myös B-puolen singlejä kansainvälisissä ”Je Ne Sais Pas Pourquoi”- ja ”It’s No Secret” -singleissä. == Kappaleet == ;Japanilainen 7" single ja 3" CD # # == Viralliset versiot == ;"Turn It into Love" *Album version / Single version *Intrumental *Extended Instrumental ;"Made in Heaven" *Album version / single version *Maid in England Mix / Maid in Australia Mix / Maid in Sweden Mix *Heaven Scent Mix (Edit) *Heaven Scent 12" Mix (Extended) *Instrumental == Listasijoitukset == Lista (1988) Korkein sijoitus Japani (Oricon) 1 == Aiheesta muualla == *Kylie Minoguen virallinen sivusto Luokka:Vuoden 1988 kappaleet Luokka:Kylie Minoguen kappaleet
Idrottsklubben-32

Idrottsklubben-32 ry (IK-32) on vuonna 1932 perustettu urheiluseura. Alkujaan seura oli helsinkiläinen ja sen lajivalikoimassa ovat olleet yleisurheilu, voimistelu, suunnistus, hiihto, jääpallo, painonnosto, koripallo ja pyöräily. Vuonna 1979 seurasta tuli puhtaasti pyöräilyseura ja vuonna 2005 sen kotipaikaksi vaihtui Espoo. Seura syntyi 27. joulukuuta 1932 erimielisyyksistä helsinkiläisseura Kiffenissä. Yhtenä keskeisenä toimijana uuden seuran perustamisessa oli toimittaja Runar Hällsten, joka toimi seuran puheenjohtajana yhteensä 9 vuotta. == Yleisurheilu == Alkuvaiheessa 1930- ja 1940-luvuilla seuran yleisurheilijat olivat Suomessa tunnettuja. Tunnetuin heistä on Berliinin 1936 olympialaisten 5 000 metrin olympiavoittaja Gunnar Höckert. Muita tunnettuja seuran yleisurheilijoita ovat olleet moukarinheittäjä Gösta Hannula, joka sijoittui vuoden 1938 EM-kisoissa Pariisissa neljänneksi, kiekonheittäjä Veikko Nyqvist, joka oli Lontoon vuoden 1948 olympialaisissa kuudes, sekä Ebba From, joka edusti Suomea Berliinin olympialaisissa 1936. == Aiheesta muualla == *IK-32:n sivusto Luokka:Suomalaiset pyöräilyseurat Luokka:Espoolaiset urheiluseurat
Kalevi Sylander

Kalevi Kaapo ”Syltty” Sylander (18. toukokuuta 1931 Helsinki – 13. tammikuuta 2014 Vantaa) oli suomalainen koripalloilija, jonka pelaajaura ajoittui 1950-luvulle. Hän kilpaili yksissä olympia- ja kolmissa EM-kisoissa ja saavutti seuratasolla kolme SM-pronssia. Sylander kuului Suomen maajoukkueeseen vuosina 1950–1959 pelaten 47 ottelussa 2,8 pisteen ottelukohtaisella keskiarvolla. Helsingin kesäolympialaisissa 1952 Sylanderin edustama Suomi sijoittui 15:nneksi. Euroopan-mestaruuskilpailuissa Suomi sijoittui 1951 yhdeksänneksi, 1955 kymmenenneksi ja 1957 11:nneksi. Lisäksi Sylander kuului Suomen MM-karsintajoukkueeseen vuonna 1950. Miesten SM- sarjassa Sylander pelasi vuoteen 1959 asti ja saavutti SM-pronssia vuosina 1948, 1956 ja 1958.http://www.basket.fi/maajoukkueet/pelaajat-ja- valmentajat/pelaaja/?season_id=null&player;_id=363343#mbt:2-4600$t&0=4 Sylander kuoli 82-vuotiaana.http://www.basket.fi/uutiset/?x22026=22123311http://www.hs.fi/urheilu/Olympiakoripalloilija+Kalevi+Sylander+on+kuollut/a1394334740996 == Lähteet == * * Kalevi Sylander baskethotel.com * Maajoukkuetilastot baskethotel.com === Viitteet === Luokka:Suomalaiset koripalloilijat Luokka:Vuonna 1931 syntyneet Luokka:Vuonna 2014 kuolleet
September Blue

September Blue on norjalaisartisti Frida Amundsenin ensimmäinen studioalbumi. Sen julkaisi Parlophone Music Norway sekä levyllisenä että digitaalisesti ladattavana versiona 20. huhtikuuta 2012. Albumilta on julkaistu tähän mennessä singleinä kappaleet "Closer ja "Rush". Albumi pääsi vain kotimaassaan Norjassa listoille, jossa se saavutti albumilistan 10. sijan. ==Kappaleet== # # # # # # # # # # # # == Arvostelut == * Gaffa: Gaffa == Listasijoitukset == Lista Sijoitus Norja (VG-lista) 10 ==Lähteet== Luokka:Vuoden 2012 albumit Luokka:Norjalaiset popalbumit
Schynige Platte-Bahn

thumb|right|260px| SPB:n junat Thuninjärven maisemissa. Schynige Platte-Bahn (lyhenne SPB) on matkailurautatie Keski-Sveitsissä Interlakenin eteläpuolella. Rautatien omistaa Berner Oberland-Bahnen AG, jonka omistuksessa on myös toinen rautatie samalla seudulla, Berner Oberland-Bahn. == Historiaa == Schynige Platte-Bahn Wilderswilistä Schynige Platte -vuorelle otettiin käyttöön vuonna 1893. Rata sähköistettiin vuonna 1914. == Rataverkko == SPB:n rautatien pituus on 7,3 kilometriä. Rata on kapearaiteinen (800 mm) ja koko matkaltaan hammasrataa. Radan käyttöjännite on tasajännite, 1500 V. Rata nousee matkallaan yhteensä 1 403 metriä. Reitin suurin jyrkkyys on 250 ‰. Rata ei liity teknisesti muihin rautateihin, mutta Wilderswilissä on vaihtoyhteys Berner Oberland-Bahnin juniin. == Junaliikenne == Junaliikennettä Schynige Plattelle on, sääolosuhteista riippuen, tyypillisesti touko-kesäkuun vaihteesta lokakuulle. Junia kulkee pari tunnissa ja matka kestää molempiin suuntiin 52 minuuttia. Schynige Plattella käy vuosittain noin 200 000 matkailijaa. == Junakalusto == Schynige Platte-Bahnin kalusto on suurelta osin alkuperäistä; osa on peräisin 1800-luvun lopulta. Radalla on käytössä 12 sähköveturia 1910-luvulta (220 kW, maksiminopeus 12 km/h) sekä yksi höyryveturi 1890-luvulta. Matkustajavaunuja on 22 kpl. Tavaravaunuja sekä muuta kalustoa on 11 kpl. == Lähteet == * * * === Viitteet === == Aiheesta muualla == Luokka:Sveitsin rautatieliikenne Luokka: Sveitsin nähtävyydet
Viracocha Inca

Viracocha Inca oli inkakavaltion kahdeksas hallitsija eli Sapa Inca. Hän oli saanut nimensä inkojen luojajumalan Viracochan mukaan. Viracocha Inca syrjäytti isänsä Yahuar Huacacin. Viracocha jatkoi inkojen valtakunnan laajentamista ja valtasi Titicacajärven seudut aymaroiden avustuksella. Hän joutui kuitenkin pian vaikeuksiin, kun chimut ja chankat hyökkäsivät inkavaltion pohjoisosiin ja etenivät Cuzcon lähelle. Viracocha Inca pakeni kaupungista kruununperillisensä Unconin kanssa. Sillä aikaa hänen toinen poikansa Yupanqui onnistui pitkällisen taistelun jälkeen torjumaan pääkaupunkia uhanneen hyökkäyksen. Viracocha Inca kuoli kohta tämän jälkeen, ja Yupanqui käytti tilaisuutta hyväkseen ja kaappasi vuonna 1438 vallan veljeltään. Tämä vuosi on ensimmäinen luotettava vuosiluku inkojen historiassa. Yupanqui sai lisänimen Pachacútec, joka merkitsee ”uudistajaa”. Kari 2001, s. 124–125 Viracocha Incan valtakausi oli merkittävä muutosvaihe inkavaltakunnan historiassa. Siihen mennessä inkat olivat tehneet säännöllisiä sotaretkiä naapuriheimojen alueille, mutta he olivat kuitenkin jättäneet ne sotaretkien jälkeen rauhaan, mikäli eivät kokeneet niitä enää uhkaksi. Viracocha Incan aikana inkat ryhtyivät perustamaan pysyviä sotilasleirejä valloittamilleen alueille ja vakiinnuttamaan valta-asemansa naapurikansojen keskuudessa.Grimberg 1982, s. 260–261 == Lähteet == *Kari, Risto: Historian ABC. Kaikkien aikojen valtiot, osa 2. Tammi 2001. ISBN 951-31-1094-X *Grimberg, Carl: Kansojen historia, osa 11. WSOY 1982. ISBN 951-0-09739-X === Viitteet === Luokka:Inkojen hallitsijat
Ernest Courtot de Cissey

Ernest Louis Octave Courtot de Cissey (23. joulukuuta 1810 Pariisi – 15. kesäkuuta 1882 Pariisi)Nordisk familjebok (1906), s. 345–346 Runeberg.org. Viitattu 9.3.2014. oli ranskalainen kenraali. Hän toimi myös Ranskan pääministerinä 1874–1875. Cissey palveli nuorempana Algeriassa ja osallistui everstinä Krimin sotaan. Inkermanin taistelun jälkeen hänet ylennettiin prikaatinkenraaliksi ja vuonna 1863 divisioonankenraaliksi. Ranskan–Saksan sodassa hän toimi divisioonankomentajana ja osallistui Metzin luona elokuussa 1870 käytyihin taisteluihin, kunnes jäi marsalkka F. A. Bazainen joukkojen mukana saarroksiin. Bazainen antauduttua Cissey joutui sotavangiksi Saksaan, mistä hän palasi vuoden 1871 alussa ja osallistui Pariisin kommuunin kukistamiseen. Cissey valittiin Ranskan kansalliskokouksen jäseneksi ja Adolphe Thiers nimitti hänet sotaministeriksi, missä asemassa hän rupesi tarmokkaasti kehittämään armeijaa. Thiersin erottua Cissey jätti hallituksen ja siirtyi armeijakunnan komentajaksi Toursiin. Cissey tuli 16. toukokuuta 1874 uuden hallituksen pää- ja sotaministeriksi. Hän jatkoi sotaministerinä myös kahdessa seuraavassa hallituksessa aina elokuuhun 1876 asti. Sen jälkeen hänet valittiin elinikäiseksi senaattoriksi. Cissey oli vielä 1878–1880 armeijakunnan komentajana Nantesissa. Hän joutui eroamaan jouduttuaan vakoilusyytösten kohteeksi, mutta parlamentin asettama tutkintakomitea totesi hänet syyttömäksi vuonna 1881. ==Lähteet== Luokka:Ranskalaiset kenraalit Luokka:Ranskan pääministerit Luokka:Vuonna 1810 syntyneet Luokka:Vuonna 1882 kuolleet
Jussi Pylkkänen

Jussi Pylkkänen (s. 1963 Helsinki)1,000 London's most influential people 2009, Art & Design: Jussi Pylkkänen, 45 The London Evening Standard 1.10.2008. Viitattu 9.4.2014. on suomalais-brittiläinen Christie's-huutokauppakamarin johtaja ja tunnettu kansainvälisten arvotaidehuutokauppojen meklari. Pylkkänen syntyi Helsingissä, mutta muutti perheineen pian Lontooseen, kun hänen isänsä sai paikan siellä toimivassa metallipörssissä. Hän sanoo kiinnostuneensa taiteesta isoisänsä Olavi Veistäjän ansiosta, joka toimi Aamulehden kulttuuriosaston päällikkönä.Tyyne Pennanen: Jussi Pylkkänen wields the gavel at Christie’s, Helsingin Sanomat international edition 23.2.2010. Viitattu 9.4.2014. Pylkkänen opiskeli King's College Schoolissa WimbledonissaOld King's Club Newsletter, heinäkuu 2015, sivu 24 ja englantilaista kirjallisuutta Oxfordin yliopistossa. Hän on toiminut vuodesta 1986 alkaen huutokauppakamari Christie'sillä. Vuoden kestäneen arvotaidekurssin jälkeen hän aloitti Old Masters and Modern Print -osaston asiantuntijana ja eteni sitten impressionistisen osaston johtajaksi. Vuodesta 2005 hän on toiminut yrityksen Euroopan ja Lähi-idän johtajana, mutta samalla jatkaa vuonna 1997 aloittamaansa työtä Christie'sin tärkeimpien Lontoon ja New Yorkin huutokauppojen meklarina. Pylkkäsen sanotaan olevan kansainvälisen taidekaupan eniten myyvä meklari. Marraskuussa 2013 hän huutokauppasi New Yorkissa yhtenä iltana ennätyksellisten 691 miljoonan Yhdysvaltain dollarin arvosta sodanjälkeistä taidetta, mikä löi aiemman ennätyksen noin 200 miljoonalla.The Christie’s Auctioneer Jussi Pylkkanen on Working the Room, The New York Times Sunday Magazine 5.1.2014, sivu MM10. Viitattu 9.4.2014. Illan aikana syntyi toinenkin ennätys, kun Francis Baconin triptyykistä Three Studies of Lucian Freud maksettiin enemmän kuin mistään taideteoksesta aiemmin, 142,4 miljoonaa dollaria. Toukokuussa 2022 Andy Warholin maalauksesta Shot Sage Blue Marilyn tuli kallein 1900-luvulla tehty taideteos, kun se myytiin Pylkkäsen meklaroimana noin 185 miljoonalla eurolla. ==Lähteet== ==Aiheesta muualla== *Pylkkäsen haastattelu, Helsingin Sanomat 28.6.2017 (tilaajille) Luokka:Brittiläiset yritysjohtajat Luokka:Vuonna 1963 syntyneet Luokka:Suomalaiset taidekauppiaat Luokka:Elävät henkilöt Luokka:Britanniansuomalaiset
Henna Ikola

Henna Ikola (s. 26. huhtikuuta 1998 Hyvinkää) on suomalainen lumilautailija. Ikola kilpaili lumilautailun maailmancupissa ensimmäisen kerran Rukalla 13. joulukuuta 2013 sijoittuen half-pipessa 23:nneksi. Nuorten MM-kilpailuissa 2012 Ikola oli slopestylessa 18:s ja half-pipessa 19:s. Vuotta myöhemmin hän saavutti nuorten MM-kilpailuissa half-pipessa sijan yhdeksän ja slopestylessa hän oli 11:s. Maaliskuussa 2014 hän sijoittui toiseksi Kreischbergin slopestylen maailmancup-kilpailussa. == Lähteet == Luokka:Suomalaiset lumilautailijat Luokka:Vuonna 1998 syntyneet Luokka:Elävät henkilöt
Monforte d’Alba

Monforte d’Alba on kunta Italiassa Piemonten alueella sijaitsevassa Cuneon maakunnassa. Kylän historia juontaa roomalaisten ajalle, ja sen historiallinen keskusta on peräisin keskiajalta. Vuonna 1028 paikalliset kataarit tuomittiin harhaoppisina. Monforte d’Albassa on pieni Mieczysław Horszowskin mukaan nimetty amfiteatteri, jossa on täydellinen akustiikka. Amfiteatterissa esitetään muun muassa jazzia ja klassista musiikkia.http://www.piemonteitalia.eu/en/component/comuni/dettaglio/200/cuneo/monforte- dalba.html Kunnasta osa kuuluu baroloviinin tuotantoalueeseen.http://www.agraria.org/vini/barolo.htm == Lähteet == == Aiheesta muualla == Luokka:Cuneon maakunnan kunnat
Yhdistynyt Slovenia

Yhdistynyt Slovenia () oli vuonna 1848 syntynyt poliittinen ohjelma. Ohjelman pohjana toimi Matija Majarin ajatukset. Ohjelman tavoitteena oli perustaa Slovenian kuningaskunta, joka olisi kuitenkin osa Itävallan keisarikuntaa, mutta ei kuitenkaan kuuluisi Saksan liittoon. Ohjelmassa vaadittiin myös sloveenin kielen nostamista saksan kanssa tasavertaiseksi. Yhdistynyt Slovenia oli suuri muutos sloveenien poliittisessa historiassa. Ensimmäistä kertaa sloveeneille määriteltiin maantieteelliset rajat. Sloveenit vaativat itselleen samoja autonomisia oikeuksia kuin muilla kansoilla oli. Ohjelma tosin kuvattiin aikanaan liian radikaaliksi. Ohjelma kuitenkin epäonnistui, mutta se oli suuri askel Slovenian historiassa. Ohjelma muodostui slovenialaisen politiikan kulmakiveksi aina 1980-luvulle saakka. == Lähteet == Luokka:Itävallan historia Luokka:Slovenian historia Luokka:1848
Adam Airin lento 574

Adam Airin lento 574 oli indonesialaisen lentoyhtiön Adam Airin kotimaan matkustajalento, joka putosi Makassarinsalmeen lähellä Sulawesin saarta 1. tammikuuta 2007 kello 14.56 paikallista aikaa (08.56 Suomen aikaa). Kone oli matkalla Surabayasta Manadoon. Kaikki koneessa olleet 102 ihmistä kuolivat, ja kyseessä oli siten pahin Boeing 737-400 -konetyypin onnettomuus. Se oli myös vuoden 2007 kolmanneksi eniten kuolonuhreja vaatinut lento-onnettomuus TAM Linhas Aéreasin lennon 3054 ja Kenya Airwaysin lennon 507 jälkeen. 25. maaliskuuta 2008 julkaistun loppuraportin mukaan lentäjät menettivät koneen kontrollin, kun he keskittyivät koneen inertiasuunnistusjärjestelmän ongelmaan ja kytkivät tahattomasti autopilotin pois päältä. Onnettomuus oli Adam Airin kolmivuotisen historian ainoa kuolonuhreja vaatinut onnettomuus. Lennon 574 onnettomuus on yksi useista liikenneonnettomuuksista, jotka ovat vaikuttaneet isoihin muutoksiin Indonesian liikenneturvallisuudessa sekä siihen, että Yhdysvallat alensi maan lentoliikenteen turvallisuusluokitusta ja että sen koko lentolaivasto lisättiin EU:n toimintakieltolistalle. Myöhemmin Indonesian hallitus kielsi Adam Airia jatkamasta toimintaansa, ja yritys meni konkurssiin. == Uhrit == Kansalaisuus Matkustajat Henkilökunta Yhteensä 93 6 99 3 0 3 Yhteensä 96 6 102 == Lähteet == == Aiheesta muualla == *History of the missing plane Luokka:Vuoden 2007 lento-onnettomuudet Luokka:Lento- onnettomuudet Indonesiassa